Шулай итеп, онотола төшкән теманы ҡуҙғатып, арыу ғына мәғлүмәт йыйып, бергә туплап, ойоштороп ҡуйғас, һүҙҙе йомғаҡлап, фекерҙе төйнәп ҡуяйыҡ. Боронғо һәм ерле халыҡ беҙ. Аллаһ Тәғәләгә үҙебеҙгә инселәгән тыуған еребеҙҙә йәшәйбеҙ, шунда берекккәнбеҙ. Шуға ла матди байлығыбыҙ ҙа, рухи ҡиммәттәребеҙ ҙә үҙебеҙҙеке. Йолалар, риүәйәттәр, көндәлек тормошта ҡулланылған ғөрөф-ғәҙәттәр аша килеп еткән бит улар бөгөнгәсә. Асылмаған биттәре күп әле ул таш дауаһы мөғжизәһенең.